CELEX: 62014CN0177
Language: fi
Date: 2014-04-10 00:00:00
Title: Asia C-177/14: Ennakkoratkaisupyyntö, jonka Tribunal Supremo (Espanja) on esittänyt 10.4.2014 – María José Regojo Dans v. Consejo de Estado

4.8.2014   
            
            
               FI
            
            
               Euroopan unionin virallinen lehti
            
            
               C 253/16
            
         Ennakkoratkaisupyyntö, jonka Tribunal Supremo (Espanja) on esittänyt 10.4.2014 – María José Regojo Dans v. Consejo de Estado
   (Asia C-177/14)
   2014/C 253/20
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Tribunal Supremo
   
      Pääasian asianosaiset
   
   
      Valittaja: María José Regojo Dans
   
      Vastapuoli: Consejo de Estado
   
      Ennakkoratkaisukysymykset
   
   
               1)
            
            
               Käsittääkö 28.6.1999 annetun neuvoston direktiivin 1999/70/EY (1) liitteenä olevan, Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemän määräaikaista työtä koskevan puitesopimuksen 3 lausekkeen 1 kohdassa oleva ”määräaikaisen työntekijän” määritelmä ”ylimääräisen henkilöstön”, josta säädetään nykyisin julkisiin virkamiehiin ja toimihenkilöihin sovellettavista perussäännöistä 12.4.2007 annetun lain 7/2007 (Ley 7/2007 del Estatuto básico del Empleado Público) 12 §:ssä, ja ”ylimääräisen henkilöstön”, josta säädettiin aikaisemmin toimenpiteistä julkishallinnon uudistamiseksi 2.8.1984 annetun lain 30/1984 (Ley 30/1984 de Medidas para la Reforma de la Función Pública) 20 §:n 2 momentissa?
            
         
               2)
            
            
               Sovelletaanko kyseisen EAY:n, UNICE:n ja CEEP:n tekemän puitesopimuksen 4 lausekkeen 4 kohdassa tarkoitettua syrjintäkiellon periaatetta tähän ”ylimääräiseen henkilöstöön” siten, että tälle henkilöstölle on myönnettävä ja maksettava vakinaisille virkamiehille, toistaiseksi voimassa olevassa työsuhteessa oleville sopimussuhteisille toimihenkilöille, väliaikaisille virkamiehille ja määräaikaisen työsopimuksen tehneille sopimussuhteisille toimihenkilöille palvelusajan perusteella suoritettavat lisät?
            
         
               3)
            
            
               Voidaanko edellä mainituissa kahdessa Espanjan laissa tarkoitettuun [ylimääräiseen henkilöstöön] sovellettavan, luottamusta koskeviin syihin perustuvan vapaan nimittämis- ja erottamisjärjestelmän katsoa kuuluvan tässä 4 lausekkeessa tarkoitettuihin asiallisiin syihin, jotka oikeuttavat erilaisen kohtelun?
            
         
      (1)  EYVL L 175, s. 43.